Pray – Hist. Reg. 542. l. – írta: Ki az I. II. III. periodust egybeveti, könnyen észreveheti, mi volt legyen oka az ország hanyatlásának. Tudniillik nem akar azon értelemben lenni, melyben ezen 1505-diki dietára öszvesereglett hazafiak valának, akik hazájok hanyatlásának okait tudták, érzették. Az első periodusbeli királyaink és magyaraink, noha közöttök is voltak gyakor visszavonások, annyit nyertek, amennyit az őutánok következettek alig őrizhettek meg. Azon sok zászlók, melyek a koronázás pompáját mai napig díszesítették, nyilván jelentik az ő munkásságokat.