Hist. Crit. Tom. VI. Más levelében (1259) lehet olvasni: „religionibus (érti a szerzetes rendeket) potius, quam labore corporis, vel sudore bellico regna – gubernari” [inkább egyházi rendekkel, mint testi fáradsággal vagy a háboruk izzadságával kormányozta az országot]. Jó ember! Nem felejtheti el a tatárokat, s oda teszi, (már gyakran) „peccatis exigentibus” [a bünök megbüntetése után]. Nem lehet tagadni; mert minden historia bizonyítást teszen a közönséges erkölcsromlásról, melyből minálunk politica peccata [politikai bünök] születtek. Kiveszett a haza iránt való igaz szeretet: Kiki csak magának – pap és világi – nem a közjónak akart élni. A király alig tett egyebet, hanem maga kárára hadakat viselt, mások hasznára diplomákat írt.