Görög aranypénz vala ez. Mi szegények és gondatlanok voltak az akkori latinos császárok és királyok mindnyájan, kiknek a görögök parancsolának e dologban! (Jos. Eckelx Ab Numis. Vet. Vien. 1790.) A tizenharmadik században végre, vagy II. Fridrik császárnak, vagy másnak jutott eszébe magát és hatalmát ismerni s ismertetni. A magyar királyok közül, XIV. században, Károly kezdett aranypénzt veretni. Tehát nem igazán írták, és predikálták sokan, hogy sz. István, sz. László tetette volna aranyra a szűz Mária képét.