Halála napját Károlynak írta le. Ennek értésére szolgál Calendarium Chronologicum medii potissimum aevi ab Antonio Pilgram, Viennae 1781. „saepe in media aevo Kalendae vel prima dies Kalendarum dicebatur illa dies, qua Kalendae sequentis mensis inchoabantur” [a középkorban gyakran Kalendae-nek, vagy a Kalendae első napjának mondták azt a napot, amelyen a következő hónap Kalendae-je kezdődött] etc. pag. 173. Tehát „Augusto primo” nem azt teszi, hogy Károly Augustus hónap első napján halt meg. Júliusban csak tizenhét napok vannak Augustus kalendája előtt. XVII. Kal. Aug. annyi mint júl. 16-dika.