Mátyás menyegzőjére hivatalos volt Thoklár János, kassai bíró, kihez imez értelmű deák levelet küldötte György prépost Budáról: – „Tudnotok kell, hogy felséges király urunknak menyegzője, melyre ti is hivatalosak vagytok, nem sokára megleszen; mert boldog Márton püspök és confessorx nyolczad napjára, a méltóságos menyasszony, neápoli király leánya, a mi kegyelmes asszonyunk, kétség kívül Székesfejérváratt fog lenni. Azon menyegzőre bizonyos fazekak és konyhaeszközök szükségesek, amint itt alább jegyeztetik. Vásároltassanak és készíttessenek kétszáz nagy fazék, azok közül tíz fazék oly nagy legyen, amelyekben két ökröt meg lehessen főzni. Ismét: 20 fazék oly nagy, amelyekben kettőben egy ökröt meg lehessen főzni, a többi fazék középszerű és kisebb legyen. Ismét: legyen 13 serpenyő. »Fiant serpenye 13.« Rostély (Rosthel) 13. Vasnyárs (wasnyes) L. Vas kalán 100. melyeknek fele legyen rostás, fele pedig merítő (merythew) kalán. Bárd csontvágó (chontwago) 20, kis kések »vulgo Wagokes« vágókések 20.” – A király nevében rábízta, hogy ezeket szerezné meg, és szekereket fogadván, hozná el magával. „Budán, boldog Márton püspök és confessorx ünnepe előtt való pénteken 1476 esztendőben. Ebben semmi hátramaradás ne legyen. Georgius Praepositus tr. mp.” Ezt Kaprinai kiírta ex Archivo Civ. Cassov. Nro 449. Kaprinai írásaiból pedig Horvát Istvánx velem közlötte, akinek tőlem nagy köszönet, hála, áldás.