Chron. Cap. VII. Efféle büntetéseken ma már nincs jelen a király, de régenten jelen volt, a nyers üdőkben. Zsigmondról még fogsz olvasni valami ilyest. Vencel eléggé kikiáltatott. Ezeknek apjok IV. Károly római cs. és cseh k. saját kezével akasztott 1356-dikban. Lásd Chronicon Benessii de Weitmil. E véres executiót Katona írta ad a. 1393. S ottan Zsigmondról „mitissimus alias rex”. [egyébként igen lágyszívű király] Kronistánk Héderváriról feljegyzette: „Miles ille gloriosus, Hungaros inter omnes magno laudis praeconio insignitus, alto de sanguine natus, quem nostrum aevum viribus et virtute non minus praeclarum, nedum loquitur, verum et resonanti lyra canit.” [Ama dicsőséges katona, minden magyar között hírnevének általános elismerése révén jeles, előkelő vérből született, akit korunk ereje és vitézsége miatt nem kevésbé dicsőnek nemcsak hogy mond, hanem zengő lanttal megénekel.] Vajha a jó Thuróczi János mester, Hédervári Konth Istvánnak egykét jeles tettét említette volna!