És mégis minekutánna kibocsáttatott Salamon az őrizetből, három napi bőjt után lehetett elemelni a „grande saxum, nagy kősziklát” úgymond Chartuitius; akinek Mercuriusa (szerencsés!) „integram pii regis manum cum annulo mirifici operis” [a kegyes király épségben levő kezét csodálatos müvü gyürüvel], a kegyes királynak egész kezét csudálatos művü gyűrűvel együtt elnyerte. – Boldog emlékezetű püspök Erdélyben gr. Battyány Ignác (Leges ecclesiasticae könyvében, a 412. lev.) megmutatta a Bollandisták ellen, hogy István király nem a római pápa által, hanem a magyar püspökök által kanonizáltatott meg.