Ezen üdőben sokkal gazdagabb ebédet adott Károly burgundiai herceg, amely egész Európában elhíresedett. 36 étekből állott, de a mi üdőnkhöz képest (1680-d. – Theatrum Virt.et Gloriae Boicae) mértékletes ebéd volt: most „tot fercula etiam in plebejos ventres descendunt.” [annyi fogás még a közemberek gyomrába is lekerül.] Egy más vendégségről is szól, pag. 375. amelyre felment: 300 ökör; 62 ezer tyúk; 162 szarvas; 5000 lúd; 75000 rák; 85 erdei disznó; a hazai borból 170 nagy hordó sat. A burgundiai Károly ebédét históriájában (1808-d. jött ki) másként festi Pölitzx, p. o. volt még 200 hattyú; 100 páva sat. A luxusról pedig ezt jegyzé meg: „Und doch war der Luxus in diesem rohen Zeitalter gewissermaasen grösser, als in unseren überverfeinerten.” [A luxus pedig ebben a nyers korban némileg nagyobb volt, mint a mi túlságosan kifinomult korunkban.]