Australis Chronika. Ugyanebben olvastatik: „irtózatos és hallatlan éhség szorongatta Magyarországot, többen vesztek el az éhség, mint a pogányok által, kutyákat s macskákat evének… emberhús árultatott… megsokasodtak a farkasok… a sáskák felemésztették, ami elvettetett. Tamás esperes említi az éhséget; a tatárnak itt létekor nem vethetett a szántó: amit előbb vetett volt, nem takarhata be” Említi a farkasokat is: „nyilván berohantak a házakba, és az anyáknak öleikből kiragadták a kisdedeket” Meglehet; de ha berohantak, nem azért rohantak be, hogy a kisdedeket ragadnák el; valamint a kisdedet úgy az anyát megették, ha mikor körmök közé vehették. – elvégrex sokan Szepesben kerestek s találtak magoknak menedékhelyet a tatárok ellen: a fráter predikátorok és franciscánusok nagyrészént az evangyéliumot követték: „ha benneteket üldözendnek egy várasban, fussatok más várasba” – Hist. Crit. Tom. V. p. 995.